
TENTAMEN  MEDICU  M, 
INAU  G  U  R  A  L  E, 


DE 

AD  MINI  STRATIO  NE  A  N- 
TIPHLOGISTICA. 

QU  I  ab  omnibus,  in  hac  Academia 
florente,  lauream  medicam  peten¬ 
tibus,  fpecimen  fcientiae  exigi  no¬ 
verit,  is,  cur  a  me  quoque  aliquid  iftiufmodi 
in  medium  afferatur,  neutiquam  inquiret : 
Idemque,  ii  medicinam  ipfe  forte  coluerit, 
Adminiftrationis  Antiphlogifticae  magni  u- 
fus,  et  in  morbis  late  patentis,  haud  ignarus, 
id  futuri  operis  argumentum,  ut  levius  aut 
cura  medentis  minus  dignum,  certe  non 
culpabit. 

A  Admini - 

Adminiftratiofiis  Antiphlogijiicae  Notio . 

Admini fixationem  antiphlogifticam  me¬ 
dici,  regimen  antiphlogifticum  vulgo  nomi¬ 
natam,  paulo  latiore  vocis  fignificatione, 
medicamenta  quoque  antiphlogiftica  com¬ 
prehendere,  et  fic  Primi  Confrlii  Culleniani, 
nimiae  adtioni  febrili  moderandi  *,  partem 
priorem  totam  ~j~  ad  hanc  rem  pertinere, 
exiftimaverunt.  Verum,  quia  vocabuli  Ad- 
miniftratio  fenfu-s  medicamenta  omnia,  om¬ 
nem  apparatum  pharmaceuticum,  manifefto 
excludit,  rem  que  ad  antiquam  medicinae 
divifionem,  quae  Pars  Diaetetica  appella- 
batur  J,  fere  revocat ;  igitur,  quicquid  ex  of¬ 
ficina  petitur,  id  omne,  cujufmodi  funt  re*3 
frigerantia  §  medicamenta  et  alvum  purgan- 

tia» 

*  Prim.  Lin.  CXIX. 

T  Ibid.  CXX.  i.  CXXI.  i.  2, 3. 

;  Celf.  Praefat. 

§  Cullen.  Pr.  Lin.  C XXVII.  CXXVIII.  CXXIX, 

jtia  et  chirurgi  manus  "f,  rejiciendum  eft. 
Denique,  haec  curationis  pars  ea  eft,  quae 
nihil  ipfa  faciat,  nullum  auxilium  adfe- 
rat,  et  tantum,  quod  ad  unam  rem, 
nempe  nimiam  corporis  actionem  febri¬ 
lem,  attinet,  hanc  augentia  vitet,  eoque 
eatenus  tantum  cavenda  caveat.  Quod  fi, 
medicamentis  quibufvis,  et  nominatim  refri¬ 
gerantibus,  rejedis,  poteftatem  tamen  refri¬ 
gerantem,  nempe  frigoris  ufum  J,  recipere 
videamur,  in  ea  re,  nihil  adverfus  normam 
noftram  nofmet  peccare;  contra,  ob  id  ipfum, 
hanc  religiofe  obfervare,  et  etiam  nihil  face¬ 
re  eum,  qui  adminiftrationem  antiphlogifti- 
eam  tradat,  contendimus  :  Quin  et,  de  fu- 
pra  et  infra  purgatione,  quam  ftimuli  ca¬ 
vendi  caufa  poftea  tradabimus,  idem  fere 
dicendum  eft.  Quis  enim  adeo  Muffchen- 
broeckii,  de  frigore,  ut  poteftate  adiva,  pla¬ 
cito  imbutus  eft,  et  caloris  verae  naturae  ig¬ 
narus,  ut  fum trium,  quod  aut  notitia  aut 

conceptu 

*  Cullen.  Pr.  Lin.  CXXXVII.  ad  CXLIII. 

.  r  * '  ■<  ?  '  * 

f  Ibid.  CXXX.  ad  CXXXVII. 

$  Ibid.  CXXVI. 

conceptu  comprehendimus,  frigus,  tantum 
imminutum  calorem  die,  nefciat  ?  Praecipi¬ 
endo  igitur  frigus,  calorem  vetamus.  Sic 
adminiftratio  antiphlogiftica  quid  non  fit 
praefatus,  ut  quid  fit  dicam  ; 

Eft  irritamenta,  quae  pauciora  aut  plura, 
magifque  aut  minus,  corpora  noftra  femper 

fere  exercent,  vitare. 

*  r  / 

Ejus  Partes^  five  Irritamenta  vitanda. 

'  ,  '  -  •  ' 

Irritamenta  vitanda,  funt,  impulfus  fenfus 
noftros  afficientes,  corpufve  aut  animum 
commoventes,  quofve  alimentum  afliimptum 
dat.  Hi  conftantius,  nec  omni  ex  parte  vi¬ 
tandi,  eoque  intra  modum  tantummodo  re¬ 
tinendi,  urgent :  Sed  et  alii,  minus  perpetuo, 
et  cafu  tantum,  aut  cccafione  febris  exortae 
data,  occurrentes,  eandem  medici  curam 
poftulant. 

Conftantiores,  et  minus  ex  toto  evitabi- 

A 

les,  impulfus  lunt  ii,  qui,  i.  Organa  fentien- 
di$  2,  Motrieia  corporis,  afficiunt;  3.  A- 

ffiipum 

nimum  commoventes :  4.  Ex  cibo  et  poti¬ 
one  orientes.  Ex  minus  perpetuis  impui- 
fibus;  5.  Sitis;  6.  Crudorum  ventriculo; 
7.  Stercoris  inteftinis,  retentorum  ;  8.  Com¬ 
munis  humorum  acrimoniae,  ftimuli  fugi¬ 
endi  funt*.  Hi  omnes  cum  corporis  hu¬ 
mani  adionum  neceffitatibus  conjunguntur, 
aut  ex  motibus  ejus  fponte  fua  profluunt : 
Nam,  ut  corpus  noftrum  non  poteftatibus 
fibi  propriis  infitifque  continetur  f,  id  eft, 
non  merum  *»**p*™  eft,  fed  innumerarum 
rerum  externarum,  inter  quas  verfatur,  im- 
pulfibus,  quibus  excitetur,  affidue  eget,  et 
fine  quibus  non  fomno  folum,  fed  et  morte, 
exciperetur  J  ;  id  eft,  ut  cerebri  adio,  licet 
reliquarum  fons  et  origo  fit,  tamen,  corpo¬ 
reis,  quos  ipfa  gignit,  motibus,  invicem  ad 
fe  fuftentandnm,  hique  externis  illis  impul- 
fibus,  egent ;  et  quoniam  hi,  prout  parum  ni- 
mifve,  aut  jufto  modo,  praveque  aut  rede, 

ad- 


*  Cullen  de  febris  curatione  paffim. 
f  Gaub.  Pathol.  4-  5. 

s 

J  Ibid.  6.  et  Cullen.  praeled. 

admoventur,  fic  motus  ex  iis  pendentes  ju- 
fto  minores  aut  majores,  aut  alioquin  inor¬ 
dinatiores,  contrave,  debito  modo,  edent,  ad- 
verfamque  aut  fecundam  valetudinem  da¬ 
bunt  ;  ideo,  iidem  impulfus,  fic  inevitabi¬ 
les,  et,  pro  modo  aut  ratione  agendi,  faluta- 
res  aut  perniciofae,  fu m mani  medici  curam 
poftulant,  et  nufquam  quam  in  febrili  motu 
magis,  ubi  cerebri  affcio,  et  omnes  ab  eo 
pendentes  corpori  proprii  motus,  fponte  fua 
ad  perniciofum  excefium  vergunt^ 

<c  Egent  moderamine  forti.” 

Horum  impulfuum  adminiftratio,  ut  ad 
quos  morbos  affe&ufve  mdrbofos  pertineat, 
uno  verbo  dicam,  adverfus  diathefin  phlo- 
gifticam,  ubicunque,  five  idiopathice,  five 
fvmptomatice,  incidit,  dirigitur;  ideoque, 
omnia  dehinc  dicenda  unum  confilium  fpec- 
tant ;  nempe  cerebri  adionem,  fponte  nimi¬ 
am,  augentia  quaedam,  fcilicet  irritamenta 
jatn  enumerata,  qua  datur5  vitare ;  id  eft,  iis 
rite  moderare» 

ii  J 

CAPUT  I. 

Impulfus  Organa  fentiendi  afficientes  effie 

vitandos. 

/ 

Externorum  fenfuum  impulfus,  ut  cor* 
pus  ftimulantes,  ejufque  vim  agendi  fu  {len¬ 
tantes,  iique  potiffimum  qui  conflandus  fi¬ 
unt,  vehementiores  funt,  doloremque  aut 
moleftiam  creant,  imprimis  funt  vitandi. 

Licet  impulfus  externi,  aut  in  fentiendi 
inftrumenta  agentes,  non  omnium  no ft ro¬ 
rum  motuum  origo  fint ;  tamen,  ut  di&um 
eft,  quia  hos  maxime  fuftentant,  mutatio¬ 
numque  plerarumque  in  corporibus  ncftris 
motuum  caufa  exiftunt,  et  fic  potenti  fti mu¬ 
lo  non  effe  non  poffunt ;  ideo,  maximeque 
cum  ad  doloris  aut  moleftiae  modum  afiur- 
gunt,  vitandi  cavendique  funt.  Hoc  confi- 
lio,  tadtus  irritamento  moderandum  eft,  cor¬ 
pore,  quoties  morbi  genus  poftulat,  aequa¬ 
liter  et  molliter  difpofito  ;  et  quoties  ulla 
capitis  pars,  aut  inflammatione,  aut  ad  hanc 


ver- 

vergente  vaforum  plenitudine,  afficitur,  ad~* 
verfus  eum  affedtum  politura  eredta  juvat. 
Contrarium  affedtum,  lcilicet  ubi  deficiente 
impetu  fanguis  per  carotides  afcendit,  quod 
faepe  in  typho  fit,  fupinus  corporis  habitus 
fublevat  ;  hicque  pedes  aeque  ac  caput  altae 
fervandae  fimt.  Sapor  negligi  poteft,  quia, 
qua  noceat,  rara  vixve  ulla  occafio  fefe  of¬ 
fert.  In  febrilibus  morbis  temnendus  quoque 
odor  eft,  nifi  quatenus  ejus  caufarum  unam, 
quae  hujus  loci  non  eft,  nempe  putredinem, 
fugi  oportebit.  Qui  utique  fenfus  in  mag¬ 
na  corporis  mobilitate,  qualis  hyfteriam  con¬ 
tinet,  aut  in  afthmate  et  epilepfia  fit,  noxae, 
et  aliis  aliarum  rerum  odor,  eft.  Item  in 
hujufmodi  affe&ibus,  et  extra  eos,  tales  non¬ 
nullorum  temperamenti  proprietates  funt, 
ut  rerum  non  male,  contra  faepe  bene,  aut 
etiam  fuave,  olentium,  cujufmodi  rofa  eft, 
odor  faepe  offendat.  Ejus  rei  caufam  non 
hic  loci  attingam.  Quod  quoties  fit,  no¬ 
centium  odorum  effedtus  irritans  omni  cura 
cavendus  eft.  Vifus  quoque  et  auditus, 

quia 


ANTIPH  LOGISTICA.  9 


quia  magno  faepe  irritamento  funt,  in  iis 
omnibus  affe&ibus,  qui  cerebri  irritationem 
effe,  aut  fanguinem  in  ejus  va fis  percitari, 
indicant,  fugiendi,  tenebraeque  et  fi  lentium 
quaerenda.  Eftque  his  in  Ophthalmia,  licet 
unus  tantum  oculus  laboret,  eo  etiam  opus, 
quod  oculi  integri  lucique  patentis  motiones 
alterum  obligatum  afficiunt.  Hujus  rei 
cautio,  in  calore  febrium,  quibus  omnibus, 
aut  illa  irritatio  et  fanguinis  incitatio,  aut  e- 
arum  periculum  plerumque  fubeft,  femper 
fere  prodeft.  Eadem,  in  affectibus  nervofis, 
nimia  mobilitate  et  fenfibilitate  conflantibus, 
ubi  aut  morbi  pars  eft,  aut  ad  acceffiones 
reducendas,  illorum  fenfuum  exceffus,  perti¬ 
net,  utilis  effe  folet. 

Caloris  fenfum  vitandum  ejfe. 

Quoniam  calor  nimius,  in  omni  corporis, 
five  totius  five  partis,  irritatione  et  fangui¬ 
nis  incitatione,  has  fummopere  adauget,  eo- 
que  omnium  {limulorum  nocentiffimus  eft ; 

B  ergo? 

ergo,  ejus  in  hac  parte  ratio  fumma  haberi» 
da  eft. 

Cum  calor  animalium  corporum  fti mulus 
ille  fit,  quo  vita  ipfa  excitata  eft,  et  femper 
deinceps  praecipue  continetur,  ideoque  eum 
procreandi  facultate  corpora  noftra  praedita 
fint;  quia  tamen  nimius,  nifi  ei  externus 
moderaretur,  facile  exoriretur,  ergo  multo 
minore  externo  opus  eft.  Idoneus  calor  ex¬ 
ternus  is  eft,  qui  gratus  fenfui  eft,  et  fine  in¬ 
commodo  perfertur.  Gratus  is  commoduf- 
que  calor,  in  aliis  orbis  regionibus  alius,  in 
hac  LXII.  thermometri  Farenheitiani  gradu 
notatur.  Quem  infra,  omnis  coeli  temperi¬ 
es  frigus,  fupra,  calor  adpeilatur.  Ex  hoc 
externi  caloris  gradu,  eoque  quem  corpora 
noftra  viribus  fuis  generant,  conflans  ille 
nofter,  qui  XGVIII.  ejufdem  thermometri 
gradu  notatur,  ita  conflat,  ut,  fi  externus  in¬ 
fra  gratum  gradum,  quem,  alibi  alium* 
punfitum  frigori  et  calori  medium  dicas,  de¬ 
cidat,  nifi  igne,  velle,  domo,  defendatur,  ge¬ 
nitus  corpori  cum  periculo  aut  noxa  immi¬ 
nuatur  ;  Et,  e  contrario,  temperiem  exter¬ 
nam 

nam  pundhim  medium  fuperantem,  altera 
incommoda  et  noxae,  haud  tam  facile  me¬ 
denda,  fubfequuntur.  Caloris  igitur  noftri 
jufta  ratio,  ea  eft,  quae  ex  medio  illo  exter¬ 
no,  eoque  quem  fanum  corpus  edit,  compo- 
fita  ;  utrovis  auclo,  mutatur.  Si  corporeus, 
vi  generatrice  excitata,  augetur,  externum 
non  folum  non  augendum,  fed,  quo  certius 
libramen  fervetur,  imminuendum  effe,  ap¬ 
paret.  In  calidis  regionibus,  ubi  folitus  ca¬ 
lor  medium  pundhim  fuperat,  id  difficile 
fadtu  eft.  Ibique,  adverfus  calorem  exter¬ 
num,  vix  aliud  quidquam  experiendi  copia 
datur,  quam  ut  locum,  ubi  aegrotans  eft, 
aqua  frigida  fpargas,  plantarum  foliis  recen¬ 
tibus,  humorem  exhalantibus,  obducas,  et 
immifto  aere  perfles.  Hic  aliquis  forte  ae¬ 
grotantium,  praeque  caeteris  febricitantium, 
in  calidis  regionibus  ardentibufve,  qualis  illa 
plagae  Torridae  eft,  miferam  fortem  effe  ex- 
iftimet ;  a  quibus,  magni  caloris  externi  ar¬ 
cendi,  tam  tenuis  fit  poteftas.  Verum  is, 
id,  ut  videatur,  incommodi,  aliis  rebus  fatis 
forfitan  fuperque,  in  plerifque  cafibus,  pen- 

fari» 

fari,  et  faltem,  quod  rei  praefentis  refert,  ac¬ 
tionem  corporis  nimiam,  rarius  quam  hic, 
incidere,  attentius  reputando,  comperiet. 
Nam  illic  neque  infitus  corpori  calor  tantus, 
quantus  hic,  et  in  fimilibus  orbis  tradibus,eft, 
neque  morborum  genera  tam  in  readionem 
caloremque  febrilem  vehementem,  quam  in 
collapfum  feu  incitationem  deficientem,  et 
generis  nervofi  debilitatem,  inclinant.  Cum¬ 
que  ubique  fere,  quae  fuit  dodrinae  alexi- 
pharmacae  permanens,  eftque  adhuc  anilis 
pervicaciae,  contagio,  plus  detrimenti  a  cor¬ 
poris  circa  fe  calore  accumulato,  quam  a  rec¬ 
tis  Phoebi  radiis,  accipiatur  ;  videamus  dein¬ 
ceps,  qua  ratione  infito  hominum  animis 
praejudicio  obviam  iri,  et,  quifquis  fit  exter¬ 
nus,  aut  quoquo  modo  libretur,  calori  inter- 
no  nimio  refifti  poilit.  Ergo,  data  externa 
temperie,  fcias,  poteftatis  genetricis  effedum, 
nempe  calorem  genitum,  eo  majorem  aut 
minorem  fore,  quo  magis  corpus  tegatur, 
aut  aeri  aperto  magis  objiciatur;  item,  prout 
veflls  materia  magis  aut  minus  cohibeat  ca¬ 
lorem  ;  tum  quo  ftridius  aut  laxius  ei  veftis 
,  cir- 

circumdetur ;  denique,  ratione  veftis  corpus 
tegentis  data,  prout  vapores  e  corpore  di¬ 
manantes  longius,  aut  contra,  ab  omni  in  cor¬ 
pus  redeundi  periculo  prohibiti,  auferantur. 
Ad  caloris  igitur  irritamentum  arcendum,  le¬ 
viter  homo  tegendus  eft ;  cujus  rei  ratio  tem¬ 
periei  coeleftis  ratione  dirigenda  eft  :  Dein, 
quod  ad  veftis  materiam  pertinet,  linea 
quam  lanea  minus  calorem  retinebit:  Tum 
laxius  circumdanda  veftis  eft,  et:  pars  aliqua, 
ut  manus,  quo  fpiraculo  aufugiat  calor,  de¬ 
nudanda  :  Denique,  five  ambiens  calor,  five 
arte  fadus,  ut  ignis,  exiguum ,  cubiculum, 
feneftrae  opertae,  adftans  turba,  vapores  cir¬ 
ca  aegrotantem  concludit,  et  aera  corrum¬ 
pit  ;  purgato  cubiculo,  aut  homine  e  ledo  e- 
dudo,  qui  mos  Sydenhamianus  fuit,  tollen¬ 
da  talis  noxa  eft.  Verum  haec  caloris  fu¬ 
giendi  cura,  tum  folum  adhibenda  eft,  cum 
confilium  eft,  ut  nunc,  vim  ftimulatricem  et 
caloris  nimii  effectus  cavere,  nec  aliud  eum 
ufum  vetat.  Itaque,  in  febribus  cum  ha¬ 
bitu  inflammatorio,  in  phlegmafiis  et  hae- 
morrhagiis,  maximeque  omnium  in  variola, 
fic  aegrotanti  confulendum  eft;  ubi,  poft- 

quam 

quam  calor  febrilis  coepit,  et  quamdiu  dura¬ 
bit  fummam  frigoris  rationem  haberi  conve- 
liit :  Et  quoties,  ut  in  phthifi  pulmonali,  et 
quibufdam  aliis  cafibus,  fit,  perfpirationem 
fuftentare  confilium  eft,  frigori  et  calori 
media  temperies  requiritur.  Quid  in  frigo¬ 
re  febrili,  aut  incipiente  tantum  calore,  fa¬ 
ciendum  fit,  quantumque  caloris,  cujus  ali¬ 
quanto  certe  opus  eft,  adverfus  incipientem, 
quem  omne  frigus  auget,  fpafmum,  conve¬ 
niat,  non  noftrum  dicere  eft.  Verum,  ab 
hoc  vitandi  caloris  praecepto,  duo  excipiun¬ 
tur  ;  fudoris,  ubi  eo  opus  eft,  et  balnei  ufus. 
Cum  per  vim  medicatricem  res  eo  pervenit, 
ut  fudor  fponte  coeperit,  is,  eo  caloris,  quod 
alioquin  noxae  foret,  adhibito,  firmandus  vi¬ 
detur.  Qua  in  re,  plus  boni  vaforum  ex¬ 
tremorum  repletio,  relaxatio,  et  fic  fpafmi 
atoniaeque,  hunc  firmantis  et  reducere  peri¬ 
clitantis,  folutio,  quam  calor  mali,  praeftat. 
Neque  balnei,  quod  ad  eadem  vafa  extrema 
humores  allicit,  et  ad  totum  fummum  cor¬ 
pus  relaxandum  plurimum  poteft,  calor,  eo 

commodo  facile  penfandus,  metui  efle  debet. 

His 

His  exceptis,  non  folii m  ad  pundum  medium, 
fed,  quo  magis  vis  genetrix  penfetur,  etiam 
infra,  calor  deducendus,  et  abfoluti  frigoris 
aliquantum  adhibendum,  in  plerifque  cafi- 
bus,  videtur. 

GAP.  II. 

Corporis  motum  'vitandum . 

Praeter  irritamenta,  quae  impulfus  fenti- 
endi  organa  adficientes  et  calor  objiciunt, 
corporis  motum  omnem,  maximeque  eum 
quem  ipfius  inufculi  peragunt,  vitare,,  ejuf- 
dem  eft  confilii.  Motus  mufcularis  fangui- 
nem  per  venas  reducem,  et  fic  toto  corpore, 
percitando,  vafifque  ubique  tenfionem  dan¬ 
do,  vim  ftimulatricem  augeat  neceffe  eft : 
Eo  autem  magis  nocebit,  quo  plures  in  ac¬ 
tionem  inufculi  conjiciuntur ;  ideoque,  pef* 
fima  ambulatio,  minus  mala  ftatio,  melior, 
ubi  pauciffimi  mufculi  exercentur,  jacendi 
habitus  repentur.  Cumque  omnis  hujuf- 

modi 

modi  motus  irritamento  fit,  idque  femper  in 
cerebrum  directum,  tanto  magis  irritet, 
quanto  debilitatis  plus  fubeft  ;  ideo,  incipiente 
omni  febre,  five  ea  inflammatoria,  five  ner- 
vofa,  futura  eft,  quam  maxime  motu  abfti- 
nuiffe,  faluti,  contra,  ufum  eo  efle,  noxae,  et 
forfitan  perniciei  etiam,  erit.  Eftque  haec 
prima  a  regula  Sydenhamiana  exceptio ; 
nam  in  omni  typho,  licet  eo  magnitudinis 
ut  defe&io  animae  fequatur,  habitus  ere&us 
effeclu  non  procedat;  tamen  nocenti  irrita¬ 
mento  eft,  et  in  eadem  febre,  quantumvis  ad- 
verfus  habitum  inflammatorium  frigus,  cu¬ 
jus  caufa  requiritur,  fere  valeat,  minime  per¬ 
mittendus  eft.  Quodque  ad  omnem  mo¬ 
tum  attinet,  quoniam  nunquam  pejores  et 
exitiales  magis  typhi,  quam  poft  primo¬ 
rum  dierum  exercitationem  laboremve,  exo- 
riuntur;  ideo,  quamprimum  quamque  maxi¬ 
me  quievifie,  falutis  futurae  plurimum  inter¬ 
erit.  Adeoque  omnis  motus  nocet,  ut  ip- 
fum  loquendi  negotium,  quod  exiguam  cor¬ 
poris  partem,  nempe  fpirando  infervientes 

mufculos,  movet ;  tamen  fanguinem  Per  Pul~ 

mones 

jtT' 

mones  corque  percitando,  magno  irritamen- 
to  fit.  Ob  qilam  caufam,  hujus  confilii  pars, 
tacere  efh 

C  A  P.  III. 

Animum  moventes  impulfus  vitandos  aut  fu¬ 
gandos . 

Mentis  quoque  exercitatio  corpus  ftitrni- 
lat ;  ideoque  omnes  ad  cogitationem,  maxi- 
meque  ad  animi  motus  aut  perturbationes, 
ducentes  impulfus,  quanta  fieri  poteft  cura, 
fugandi  funt.  Difficile  hoc  omnino  faftu; 
tantummodo  rebus  cogitandi  tenorem  indu¬ 
centibus,  aut  animum  commoventibus,  remo¬ 
tis,  fieri  poteft.  Commotionis  aut  perturba¬ 
tionis  caufae  facillimae  fublatu  funt.  Cogita¬ 
tionis  vero  tenor  folum  rerum  varietate  ob¬ 
lata  mutatur.  Quod  praeceptum,  de  omni 
impulfuum  genere  vitando,  unam  exceptio¬ 
nem  recipit.  Delirium  ita  incipit ;  primum 

C  difficile^ 

difficile,  labafcente  memoria,  cogitatur,  qua¬ 
le  i u  fomnum  incidenti  fit,  ubi  aliquid  forte 
loquens  homo,  priufquam  ad  fermonis 
finem  pervenit,  primam  partem,  coque 
fententiae  nexum,  oblivifcitur :  Dein, 
praeter  hoc,  animi  notiones,  a  re  de  qua 

mens  agit  alienae,  interveniunt  :  Pofiremo, 

* . 

nihil  ordine,  omnia  perturbate  animo  fe¬ 
runtur,  et, 

— — ■ — - —  Velat  aegri  fomnia,  vanae 

Finguntur  fpecies,— — — - - 

Hoc  delirium  efi:  in  quod  maxime  proni 
aegrotantes  funt,  cum  rerum  externarum 
impubibus  deftituuntur,  ut  in  tenebris  et 
filentio  reliSi,  et  folita  neque  audientes,  ne¬ 
que  videntes.  Cujus  advenientis  initiis  oc¬ 
currunt  folita  eorum  fenfibus  iterum  ob¬ 
jecta,  ut  proximorum  iis  redditus  confpedhis, 
vocis  familiaris  fonus  auditus,  le&i  et  cubi¬ 
culi  nota  ipecies  :  Cui  utique  folitorum  im- 
pulfuuin  renovationi  certi  fines  flatuti  funt, 
quae,  nifi  dextere  adminiftrata  fuerit,  ad 
animi  ipecies,  delirium  audturas,  ducet. 

GAP. 

GAP.  IV. 

Alimenti  Jhmuluni  vitandum . 


Alia  quoque  irritamenta  vi&us  dat.  Di- 
geftionis  opus  manifefto  corpus  ftimulat ; 
qui  ftimulus,  toties  quoties  recens  materia 

p  -  ■  J  v>  r  / 

aflumpta  eft,  renovatur.  In  nemine  non 
pulfus,  et  in  multis  ad  febris  modum,  poft 
alimentum  acceptum,  percitantur.  Hic  igi¬ 
tur,  ut  noxius  ftimulus,  in  jufta  febre,  ne 
febri  febris  quali  addita,  omnia  in  majus 
conturbet,  quantum  fieri  poteft,  vitandus 
eft. 


Quod  ad  cibum  attinet ;  eo  toto,  in  ali¬ 


quod  tempus,  abftinuiffe,  ufui  effe  poteft. 
Antiqui  tridui  abftinentiam  febrium  initiis 
praeceperunt :  Quod  utique,  in  febribus  diu 
permanfuris,  corporis  debilitatem'  augendo, 
noxae  effe  periclitatur.  Poft  igitur  eam, 
quam  res  ferat,  abftinentiam,  quoniam  duo¬ 


bus  nominibus,  ad  irritamentum,  quod  cibi 
defiderium  creat,  tollendum,  vireique  hi 

morbi 

morbi  longitudinem  refervandas,  cibi  ali— 
quantum  rede  indulgetur  ;  ejus  tamen  fti- 
mulus,  materiae  generis  deledu  habito,  ca¬ 
vendus  eft.  Ideoque,  cum  caro  et  ex  ea  pa¬ 
rata  materia,  ut  magis  alcalefcens,  magis 
ftimulet,  ita,  ei  e  plantarum  genere  paratam 
materiam  anteponere,  confultius  eft.  Na¬ 
turam  quoque  ipfam  a  carne  abhorrere,  ple- 
rorumque  febricitantium  faftidium  ejus  do¬ 
cet.  Stimulat  quoque  cibus  magis  aut  mi¬ 
nus,  prout  minus  magifve  folubili  materia 
eft.  Hujus  rei,  ut  in  materia  ex  animali¬ 
bus  fumpta  nullus,  ita,  in  plantarum  genere 
aliquis,  deledus  haberi  poteft.  Rejicienda- 
que  funt  olera,  radices,  et  frudus,  utpote 
quae  minus  folubilia  iint,  et  farinacea  eli¬ 
genda  videntur.  Stimulat  porro  magis  ex¬ 
tra  primas  vias  cibus,  quo,  altius  corpus  pe- 

•  4  *  ■  *  i 

netrans,  ejus  vafa  magis  adimplet.  Alium 
addit  ftimulum  difficilior  ejufdem  e  corpore 
tandem  tranfitus.  Igitur  caro,  et  ex  hac 
parata,  propter  alcalefcentiorem,  alentiorem, 
et  imperfpirabiliorem  naturam,  fugienda 
funt,  iifque  e  plantarum  genere  paratae  ma¬ 
teriae, 

teriae,  quarum  contraria  natura  eft,  antefe- 
rendae  ;  eoque  magis,  quod  hoc  cibi  genus 
praeparatione  folubilius  fit.  Quae  praepa¬ 
ratio  dilutio  eft.  Sic  farinacea  diluta,  et  ri¬ 
vis  paflis  et  rebus  acefcentibus  condita,  huic 
rei  accommodatiflima,  vidtus  febricitantium 
ubique  eft.  Quae  hic  de  cibo  dicta  funt,  ad 
omnes  morbos  febriles,  quos  diathefis  phlo- 
giftica,  aut  plethora  communis,  turgenfve 
in  cerebri  vafis'  fanguis,  continet,  febrefque 
continuas,  pertinet.  Quod  ad  intermitten¬ 
tes  attinet,  in  iis,  tempore  apyrexiae,  neque 
diatriton,  neque  nobis  praecepta  abftinentia, 
ullum  locum  obtinet ;  et,  e  contrario,  quam 
pleniffirftus  vidftus  tonicis,  illarum  curationi 
convenientibus,  annumerandus  eft*. 

Potionum  quoque  ftimulus  cavendus  eft. 
Hujufinodi  ftimulum  poffident,  potiones  a- 
romaticae  et  fpirituofae,  vinofae,  item  fer¬ 
mentatae,  nifi  maxime  imbecillae.  Quarum 
omnium  ufu  interdicendum  omnibus  eft, 
pili  iis,  quorum  prior  confuetudo  aliquan¬ 
tum, 


$  Cullen.  Pr.  Lin.  CCXXVI, 

tum,  qucd  rarum  eft,  hujufmodi  potionis, 
neceffariuin  reddit.  Ac,  ne  tedfum  quidem, 
id  eft,  dilutum,  alcohol,  tutum  eft ;  nifi 
quod,  fi  ciborum  et  potionum  comparatio¬ 
nem  illiti  tu  as,  vini  cyathus  impune  magis, 
quarn  carnis  uncia,  feretur,  et  breviori  ftimu- 
lo  erit.  Hoc  concefio,  fi  quando  potionis 
meracis  quid  dandum  eft,  id,  acidi  aut  ma¬ 
teriae  acefcentis  copia,  corrigendum  eft. 
Quoniam  autem,  propter  ftimulum,  potio¬ 
nes  vetamus ;  igitur,  quae  minimum  ftimuli 
habent,  quales,  fitis  extinguendae  caufa, 
quotidie  adhibentur,  earum  ufu  nemini  in¬ 
terdicendi  caufa  eft.  Hinc  redte  in  vario¬ 
la  Sydenhamus  cerevifiam  imbecillam  per- 
mifit.  Verum,  neque  hujufmodi  potiones 
abfque  cautione  funt ;  nquidem  et  qui  non 
iis  affuevit,  copia  modica,  et  ailueto,  immo¬ 
dica,  nocere  poteft.  Tutiufque  ab  omni 
parte,  ut  quam  maxime  mitia,  dummodo 
fui  reftinguendae  accommodentur,  potui 
dentur.  Cui  rei  nihil  aqua,  cui  acidi  ali¬ 
quid,  quo  gratior  fit,  adjedfum,  aptius  re¬ 
pertum  eft.  Neque  eo  ab  acidis,  quod  non¬ 
nullis 

nullis  fanis  noceant,  metuendum  eft,  fi  qui¬ 
dem  in  morbis  febrilibus  facillime  omnibus 
tolerantur. 

Hae  omnes  irritationis  caufae,  quo  con¬ 
flandus  admoventur,  et  ad  plures  morbos 
pertinent,  eo  majori  cura  cavendae  videban¬ 
tur;  fed,  praeter  eas,  aliae  in  febribus  per 
occafionem  ita  fuborientes,  ut  ultra  illas  vix 
reperiantur,  animadverfionem  quoque  me¬ 
rentur. 

GAP.  V. 

Sitis  (limulum  vitandum . 

Irritamentorum  hujufmodi  in  numero  fi- 
tis  eft.  Ea,  ut  potens  (limulus,  fuganda 
procul  dubio  eft  ;  neque  antiquorum,  qui, 
circa  febrium  initia,  ad  fummurn  faepe  cru¬ 
ciatum,  potionem  negaverunt,  nec  ante 
fudorem  coeptum,  aut  calorem  faltem  pro- 
vedtum,  in  febribus  intermittentibus  dede¬ 
runt,  confuetudo  imitanda  eft.  Quin  et, 

fti- 

ftimuli  tollendi  caufa,  non  potio  folum,  fed 
ea  quae  fitim  maxime  demit,  nempe  frigi¬ 
da,  et  libera  manu,  permittenda  eft.  Haec 
de  fiti  obfervatio,  in  uno  etiam  cafu,  ubi  ae¬ 
grotans  illam  non  queritur,  nempe  delirio, 
locum  habet ;  in  quo,  fi  caufa  fitis  fubeft,  li¬ 
cet  ejus  non  confcius  homo  fit,  aut  non  ro¬ 
get,  aut  ultro  oblatam  refpuat  potionem, 
fumere  tamen  cogendus  eft.  Praeceptum  de 
fiti  reftinguenda,  alioquin  perpetuum,  duas 
cautiones  habet :  Nam,  in  hac  et  fimilibus 
regionibus  frigidis,  adverfus  eos  affe&us, 
quos  habitus  inflammatorius  fuftinet,  per¬ 
quam  frigida,  ne  eum  habitum  augeat,  ab¬ 
iti  nendum,  et  tepida  potio  danda.  Quae 
ulterius  inculcanda  non  eft,  neque  ad  eos 
caius  febrium,  ubi  aut  debilitas  praevalet, 
aut  putredo,  hujufve  periculum  fubeft,  is 
ufus  extendendus.  Quod  ad  alteram  cau¬ 
tionem  attinet,  licet  largas  potiones  conve¬ 
nire  di  dium  fit,  tamen  neque  hoc  praecep¬ 
tum  exceptione  caret;  fiquidem  tanta  fae- 
pe  fitis  eft,  ut,  fi  defiderium  explere  velis, 
fpiritui  ventriculi  plenitudine  officiendi,  et 


rerum 

rerum  per  pylorum  tranfmiffum  prohibendi, 
adeas  periculum  ;  quod,  ubi  fiet,  parcius,  fed 
faepius,  ingeri  frigidam  oportet. 

C  A  P,  VI. 

Cruda  et  corruptos  humores  ventriculo  ejicien¬ 
dos. 

Cruda,  aut  humores  in  ventriculo  corrupi  * 
ti,  memorabiiiter  quoque  flimulant.  Quae, 
licet  non,  ut  nonnullis  placet,  juftam  febrem, 
faciant ;  tamen,  quia  aliunde  factam  augent, 
decedentem  reducunt,  et  ipfa  febrilem  fla¬ 
tum  fatis  manifeflum  inferunt,  emeticis  et 
diluentibus  rejici  oportet.  Quam  late  cum 
reliquo  corpore  ventriculus  confentiat,  quan¬ 
tumque  cum  fummi  illius  vafis  hujus  fibrae 
motrices  mutua  a£tione  conjungantur,  ne¬ 
minem,  medicinae  paulo  peritiorem,  latet : 
Ideoque,  quomodo  cruditatum  caufa  folita, 
nempe  ventriculi  atonia,  aut  idiopathica  aut 
fymptomatica,  fimilem  in  fummo  corpore 

D  atoniam 

atoniarn  indicet,  aeque  manifeftum  eft.  Vo¬ 
mitus  autem,  ventriculi  fibris  tonum  reftitu- 
endo,  fummi  corporis  vafculis  reftituet. 


GAP.  VII. 

Stercus  durum  dejiciendum . 

Tertium  ftimulo  eft,  ftercus  praeter  na¬ 
turam  inteftinis  retentum  et  durefcens.  Non 
folum  totus  canalis  alimentarius  cum  toto 
corpore,  cum  alias,  tum  tenfione  mutua,  fed 
hac  quoque,  et  infigniter,  exiguus  inteftino- 
rum  amplorum  tradus,  conneditur.  Pau¬ 
lulum  venti  inteftinis  conclufum  quantae 
moleftiae  fit,  emiflum  quanto  levamini,  nul¬ 
lus  non  expertus  eft.  Verum,  ut  molefti- 
am  tenfio  jufto  major,  ita,  imminuta  leva¬ 
men,  adfert.  Similique,  fed  vehementiore, 
modo,  ftercus  durefcens,  in  inteftinis  re- 
tentum,  ftimulet,  ablatum,  fimile  levamen 
det,  necefle  eft.  Adverfus  igitur  hunc,  in 
febribus  et  febrilibus  malis,  ftimulum,  cly- 
fteres  laxantes  utendi  funt ;  qui  materiam, 

mole 

mole  et  acrimonia  offendentem,  ejiciendo, 
utiliflima  adminiftrationis  pars  funt,  nec  un¬ 
quam,  quoties  iis  opus  eft,  prudenti  medi¬ 
co  negligendi» 

GAP.  VIII. 

\ 

Communem  humorum  acrimoniam  vitandam . 

Quartus  ftimulus,  in  febribus  et  febrili¬ 
bus  malis  femper  fufpicandus,  eft  humorum 
acrimonia  communis,  hinc  motu  et  calore 
audfo,  illinc  excretionibus  imminutis,  geni¬ 
ta.  Ad  hujus  tollendae  curam  pertinet,  e- 

•  1 

jufdem  in  canali  alimentario  curandae  ratio. 
Ita  prima  fpafmi  vaforum  cutis  formatio 
ventriculi  adtionem  impedit,  cibique  faftidi- 
um,  aut  nullum  defiderium,  naufeamque 

•  .  ,  i 

excitat.  Hinc,  quamdiu  fpafmus  manet, 
impeditus  ventriculus  nihil  ejiciet,  indigefta 
in  eo  manebunt,  proprii  ei  liquores  cumula¬ 
buntur,  et  affundetur  faepe  bilis.  Quorum, 
praeterquam,  quod  vomitu,  ut  nocens. ftimu¬ 
lus 

lus  et  febrem  augens,  ficut  jam  relatum  eft, 
rejicienda  funt,  acrimonia  diluendo  frangi 
debet.  Item,  duri  ftercoris  et  aliarum  in  in- 
teftinis  haerentium  rerum,  qualis  liquor  in- 
teftinalis,  humores  corrupti  ventriculo  elap- 
fi,  et  bilis  affufa  ftagnanfque,  quod  faepe 
fit  in  febribus,  acrimoniam,  clyfteribus  aut 
dilutione,  modo  memoratis,  obtundere  utile 
eft.  Communi  quoque  humorum  in  vafis 
fluentium  acrimoniae  eadem  dilutio,  vafa  ad 
extremos  fines  implendo,  et  excretiones  ex¬ 
pediendo,  remedio  eft.  Quae  autem  ejus 
temperies  efie  debeat,  et  quomodo  agat,  fu- 
pra,  in  capite  primo,  di&um  eft. 

Huic  opufculo  finem  imponens,  moxque 
dodtiflimae  et  diledtiflimae  Academiae  huic 
noftrae  valedidfturus,  medicinae  in  ea  Pro- 
feflbribus,  oh  artis  praecepta,  quae,  quatuor 
jam  annorum  fpatio,  egregia  pariter  et  uti¬ 
lia  difcendi  mihi  copiam  praebuerunt,  prop- 
terque  humanitatem  qua  me  exceperunt ; 
praecipue  vero  Culleno,  qui  mihi  fimul  a- 
micus,  fimul  medicus,  fimul  Praeceptor  e- 
gregius  fuit,  cuique,  fi  quid  re&ius  aut  bo¬ 
no 

no  hominum  accommodatius  haec  charta  ha¬ 
bet,  praeterea  acceptum  referendum  eft,  de- 
fedufque  et  errores  incuriae  aut  imperitiae 
meae  tribuendi ;  item  Joanni  Hope,  Botani- 
ces  Dodori,  artis  fuae  peritia  fpedato,  prop¬ 
ter  egregiam  ejus  in  me  voluntatem,  ani¬ 
mumque  vere  amicum  ;  poftremo,  Societati 
Medicae,  ob  difciplinae' medicae  exercitatio¬ 
nem  ufumque,  quem  percipiendi  mihi  pul¬ 
cherrimam  facultatem  illius  diffSrtationes 
largitae  funt ;  tantorum  beneficiorum,  cum 
fumma  caritate  conjundorum,  nullo  die  im.** 
memor  futurus,  ex  animo  gratias  ago. 

